รายงานเชิงวิชาการ

การอ่านและพิจารณาวรรณคดีเรื่อง สามัคคีเภทคำฉันท์

โดย

พรพิชชา อัคคไพบูลย์ ชั้นมัธยมศึกษาปีที่ ๕/๒ เลขที่ ๑

วริศรา บรรลือศักดิ์ ชั้นมัธยมศึกษาปีที่ ๕/๒ เลขที่ ๖

นภัสสร เฉิน ชั้นมัธยมศึกษาปีที่ ๕/๒ เลขที่ ๙

มัททวะ วัฒนากุลชัย ชั้นมัธยมศึกษาปีที่ ๕/๒ เลขที่ ๒๑

เสนอ

อ.พนมศักดิ์ มนูญปรัชญาภรณ์

ภาคเรียนที่ ๒ ปีการศึกษา ๒๕๕๙

โรงเรียนสาธิตนานาชาติ มหาวิทยาลัยมหิดล

รายงานนี้เป็นส่วนหนึ่งของกิจกรรมการเรียนรู้โดยใช้โครงงานเป็นฐาน (Project Based Learning)

รายวิชาภาษาไทยและวัฒนธรรม ระดับชั้นมัธยมศึกษาปีที่ ๕

คำนำ

 รายงานเล่มนี้จัดทำขึ้นเพื่อเป็นส่วนหนึ่งของวิชาภาษาไทย ชั้นมัธยมศึกษาปีที่ ๕ โดยมีจุดประสงค์ เพื่อให้ศึกษาความรู้และวิเคราห์วรรณคดีไทยเรื่องสามัคคีเภทคำฉันท์ ทั้งด้านการพิจารณาเนื้อหาและกลวิธีในการ แต่ง การใช้ภาษา ตลอดจนประโยชน์หรือคุณค่าในวรรณคดีและวรรณกรรม และได้ศึกษาอย่างเข้าใจเพื่อเป็น ประโยชน์ต่อการเรียนและนักเรียนท่านอื่น

 ทั้งนี้เนื้อหาต่างๆ ได้มีการศึกษารวบรวมจากหนังสือแบบเรียน อินเทอร์เน็ตและจากอาจารย์โดยตรง ขอขอบพระคุณอาจารย์พนมศักดิ์ มนูญปรัชญาภรณ์ เป็นอย่างสูง ที่กรุณาให้คำแนะนำเพื่อแก้ไข ให้ข้อเสนอแนะ ตลอดการทำงาน รวามทั้งเพื่อนๆทุกคนที่ให้ความช่วยเหลือมาโดยตลอด หากรายงานฉบับนี้มีข้อผิดพลาด ประการใด ผู้จัดทำขอน้อมรับไว้และขออภัยมา ณ ที่นี้ด้วย

 คณะผู้จัดทำ

ก

สารบัญ

คำ**นำ** ก

**บทนำ** 1

**การอ่านและพิจารณาเนื้อหาและกลวิธีในวรรณคดีและวรรณกรรม**

เนื้อเรื่อง 2

โครงเรื่อง 2

ตัวละคร 2

ฉากท้องเรื่อง 2

บทเจรจาหรือรำพึงรำพัน 3

แก่นเรื่อง 3

**การอ่านและพิจารณาการใช้ภาษาในวรรณคดีและวรรณกรรม**

การสรรคำ 4

การเรียบเรียงคำ 4

 การใช้โวหาร 5

**การอ่านและพิจารณาประโยชน์หรือคุณค่าในวรรณคดีและวรรณกรรม**

คุณค่าด้านสังคม 7

คุณค่าด้านวาทศิลป์ 7

**บรรณานุกรม 8**

บทนำ

ในรัชสมัยของพระบาทสมเด็จพระมงกุฎเกล้าเจ้าอยู่หัว รัชกาลที่ ๖ ได้เกิดวิกฤตการณ์และการเปลี่ยน แปลงทั้งภายในและภายนอกประเทศ เช่น การเกิดสงครามโลกครั้งที่ ๑ การเกิดกบฏ ร.ศ. ๑๓๐ การพัฒนา ในเรื่องของการศึกษาหาความรู้ เป็นต้น จึงทำให้เกิดความแบ่งแยกทางด้านความคิดในเรื่องการเมือง การปกครอง ซึ่งส่งผลกระทบต่อความมั่นคงของชาติบ้านเมือง นายชิต บุรทัตจึงได้แต่งนิยายคำฉันท์เรื่อง “สามัคคีเภทคําฉันท์” ขึ้นในปี พ.ศ. ๒๔๕๗ เพื่อชี้ให้เห็นถึงความสำคัญของการรวมกันเป็นหมู่คณะ และความสามัคคีกัน เพื่อเป็นการ ปลุกใจคนในชาติ รวมทั้งเพื่อปกป้องความมั่นคงของประเทศ และรวมประเทศให้เป็นอันหนึ่งอันเดียวกัน ซึ่งความ สามัคคีนั้นเป็นสิ่งสําคัญมากในการอยู่ร่วมกัน และที่สำคัญสามารถนําไปใช้ได้กับทุกยุคทุกสมัย

1

**๑. การพิจารณาเนื้อหาและกลวิธีในวรรณคดีและวรรณกรรม**

**๑.๑. เนื้อเรื่อง**

พระเจ้าอชาตศัตรูแห่งกรุงราชคฤห์แคว้นมคธ ทรงมีวัสสการพราหมณ์ที่มีความฉลาดและรอบรู้ ทางด้านศิลปศาสตร์เป็นที่ปรึกษา และท่านมีความประสงค์ที่จะขยายอาณาจักรของท่านไปที่เเคว้นวัชชี ของเหล่ากษัตริย์ลิจฉวี ซึ่งท่านปกครองด้วยการเน้นสามัคคีธรรมเป็นหลัก วัสสการพราหมณ์จึงเริ่มออก อุบายในการทำให้เหล่ากษัตริย์ลิจฉวีแตกคอกัน โดยการเรียกพระกุมารของเหล่ากษัตริย์ลิจฉวีมา สอบถามทีละคน ทำให้เหล่าพระกุมารเกิดความระแวงและสงสัย หลังจากนั้นพระกุมารทั้งหลายจึงไป บอกพระบิดา ทำให้เกิดความบาดหมางและสิ้นความสามัคคีในเหล่ากษัตริย์ลิจฉวีกันหมด และท้ายที่สุด ความแตกความสามัคคีนี้ทำให้พระเจ้าอชาตศัตรูยกทัพมาตีแคว้นวัชชีได้สำเร็จอย่างง่ายดาย

**๑.๒. โครงเรื่อง**

ความสามมัคคีเป็นคุณธรรมที่สำคัญอย่างหนึ่งในการปกครองประเทศชาติบ้านเมือง การที่บ้านเมืองขาดความสามัคคีนั้นจะนำพามาซึ่งความหายนะและความวอดวายในบ้านเมือง

**๑.๓. ตัวละคร**

เหล่ากษัตริย์ลิจฉวีแห่งแคว้นวัซซี

* เคยเป็นตัวอย่างของความสามัคคี
* ขาดวิจารณญาณและไม่ยึดถือหลักเหตุผล
* มีความระแวงและทะนงตน

วัสสการพราหมณ์จากแคว้นมคธ

* มีความฉลาดหลักแหลมมีสติปัญญาที่ดี
* มีความสามารถทางวาทศิลป์ มีเล่ห์เหลี่ยมทางวาจา
* รู้จักพลิกแพลงสถานการณ์
* มีความจงรักภักดีต่อพระเจ้าอชาตศัตรูและบ้านเมืองของตน

**๑.๔. ฉากท้องเรื่อง**

เป็นการพรรณาภาพความงดงามขณะที่ชมเมืองราชคฤห์ในแคว้นมคธของพระเจ้าอชาตศัตรู

“สามยอดตลอดระยะระยับ วะวะวับสลับพรรณ

ช่อฟ้าตระการกลจะหยัน จะเยาะยั่วทิฆัมพร

บราลีพิลาศศุภจรูญ นภศูลประภัสสร

หางหงส์ผจงพิจิตรงอน ดุจกวักนภาลัย”

อีกหนึ่งตัวอย่างที่แสดงให้เห็นถึงฉากท้องเรื่องนั่นคือฉากที่วัสสการพราหมณ์ยุแยงปั่นหัวเหล่า โอรสของกษัตริย์ลิจฉวี จนทำให้บรรดาโอรสเกิดการทะเลาะเบาะแว้ง จากความสัมพันธ์ที่เคยรักกันดีก็ ต้องร้าวฉาน

2

“ลูกข่างประดาทา รกกาลขว้างไป

หมุนเล่นสนุกไฉน ดุจกันฉะนันหนอ

ครูวัสสการแส่ กลแหย่ยุดีพอ

ปั่นป่วนบเหลือหลอ จะมิร้าวมิรานกัน

ครั้งทรงประปรารภ ธุระจบธจึ่งบัญ

ชานายนิการสรร พทแกล้วทหารหาญ”

**๑.๕. บทเจรจาหรือรำพึงรำพัน**

เป็นการแกล้งต่อว่าของพระเจ้าอชาตศัตรูที่วัสสการพราหมณ์ท้วงติงเรื่องการออกศึก ซึ่งมี การกระแทกกระทั้นแสดงถึงอารมณ์โกรธ

“เอออุเหม่นะมึงชิช่างกระไร

ทุทาสสถุลฉะนี้ไฉน ก็มาเป็น

ศึก บ ถึงและมึงก็ยังมิเห็น

จะน้อยจะมากจะยากจะเย็น ประการใด

อวดฉลาดและคาดแถลงเพราะใจ

ขยาดขยั้นมิทันอะไร ก็หมิ่นกู”

**๑.๖. แก่นเรื่อง**

* *การแตกความสามัคคีของหมู่คณะซึ่งนำไปสู่หายนะ*

เหล่าโอรสของกษัตริย์ลิจฉวีถูกยุแยงให้แตกกันโดยวัสสการพราหมณ์ ฝั่งพระเจ้า อชาตศัตรูจึงใช้โอกาสนี้ในการโจมตีแคว้นวัชชี

* *การรู้จักใช้สติปัญญาเพื่อเอาชนะศัตรู โดยไม่ต้องใช้กำลัง*

พระเจ้าอชาตศัตรูใช้ไส้ศึกนั่นคือ วัสสการพราหมณ์เข้าไปยุแยงเหล่าโอรสของกษัตริย์ ลิจฉวีให้แตกสามัคคีกัน ทําให้พระเจ้าอชาตศัตรูมีโอกาสบุกโจมตีแคว้นวัชชีได้ง่ายมากยิ่งขึ้น ซึ่ง ง่ายกว่าการไปบุกโจมตีแคว้นวัชชีซึ่งๆหน้า

* *การรู้จักเลือกใช้บุคคลให้เหมาะสมกับงานที่ได้รับ จะทำให้งานสำเร็จด้วยดี*

พระเจ้าอชาตศัตรูเลือกให้วัสสการพราหมณ์เป็นผู้ไปยุแยงเหล่าโอรสให้แตกคอกัน ซึ่ง วัสสการพราหมณ์นั้นเป็นพราหมณ์ที่ฉลาด รอบรู้ศิลปศาสตร์ และมีวาทศิลป์ดี

* *การเอาความคิดของตนเป็นใหญ่ และคิดว่าตนดีกว่าผู้อื่นเสมอ ย่อมทำให้เกิด ความเสียหายต่อส่วนรวม*

เหล่ากษัตริย์ต่างพากันโกรธในสิ่งที่วัสสการณ์พราหมณ์ยุแยง โดยไม่คํานึงถึงผลที่จะเกิด ในภายภาคหน้า อันนำมาสู่การถูกโจมตี

3

**๒. การพิจารณาการใช้ภาษาในวรรณคดีและวรรณกรรม**

**๒.๑. การสรรคำ**

ในเรื่องสามัคคีเภทคำฉันท์ผู้แต่งเลือกสรรคำที่มีเสียงและความหมายไพเราะ อีกทั้งยังเลือกคำที่ ผู้อ่านสามารถเข้าใจได้ง่าย

* **เสียงสัมผัส**

ผู้แต่งได้เลือกสรรหาคำเพื่อเสียงสัมผัสทั้งเสียงสัมผัสพยัญชนะและสระ

* **สัมผัสพยัญชนะ**

เช่น

  *ทิชงค์ชาติฉลาดยล คะเนกลคะนึงการ*

 *กษัตริย์ลิจวีวาร ระวังเหือดระแวงหาย*

 มีการเล่นเสียงพยัญชนะคำว่า “คะเนกล - คะนึงการ” กับ “ระวังเหือด - ระแวงหาย”

* **สัมผัสสระ**

 เช่น

*ล่วงลุประมาณ กาลอนุกรม*

*หนึ่ง ณ นิยม ท่านทวิชงค์*

 มีการเล่นเสียงสระคำว่า “ประมาณ - กาล” กับ “อนุกรม -นิยม”

* **การเล่นเสียงหนักเบา**

เช่น

*อันภูบดีรา ได้ลิจฉวีภู*

 *แลสรรพบรรดา ถึงซึ่งพิบัติบี*

 *ชอชาตศัตรู วประเทศสะดวกดี*

 *วรราชวัชชี ฑอนัตถ์พินาศหนา*

มีการเล่นเสียงหนักเบา เช่น “อัน” เป็นเสียงหนัก “รา” เป็นเสียงเบา ดัง

**๒.๒. การเรียบเรียงคำ**

* การใช้คำที่เข้าใจง่าย มีการใช้คำที่ผู้อ่านสามารถเข้าใจได้ง่าย เช่น ตอนวัสสการพราหมณ์เข้า เมืองเวสาลี

 *ผูกไมตรีจิต เชิงชิดชอบเชื่อง*

 *กับหมู่ชาวเมือง ฉันท์อัชฌาสัย*

*เล่าเรื่องเคืองขุ่น ว้าวุ่นวายใจ*

 *จำเป็นมาใน ด้าวต่างแดนตน”*

4

**๒.๓. การใช้โวหารภาพพจน์**

* **พรรณณาโวหาร**

เช่น

 *“ควรชมนิยมจัด คุรุวัสสการพราหมณ์*

 *เป็นเอกอุบายงาม กลงำกระทำมา*

 *พุทธาทิบัณฑิต พิเคราะห์คิดพินิจปรา*

 *รภสรรเสริญสา ธุสมัครภาพผล”*

 *“เชื่ออรรถยุบลเอา รสเล่าก็ง่ายเหลือ*

 *เหตุหากธมากเมือ คติโมหเป็นมูล*

 *จึ่งดาลประการหา ยนภาวอาดูร*

 *เสียแดนไผทสูญ ยศศักดิเสื่อมนาม”*

* **สาธกโวหาร** เช่น

  *“ควรยกประโยชน์ยื่น นรอื่นก็แลเหลียว*

 *ดูบ้างและกลมเกลียว มิตรภาพผดุงครอง*

 *ยั้งทิฐิมานหย่อน ทมผ่อนผจงจอง*

 *อารีมิมีหมอง มนเมื่อจะทำใด”*

 *“ลาภผลสกลบรร ลุก็ปันก็แบ่งไป*

 *ตามน้อยและมากใจ สุจริตนิยมธรรม์*

 *พึงมรรยาทยึด สุประพฤติสงวนพรรค์*

 *รื้อริษยาอัน อุปเฉทไมตรี”*

* **เทศนาโวหาร**

เช่น

 *“ควรชนประชุมเช่น คณะเป็นสมาคม*

 *สามัคคิปรารม ภนิพัทธรำพึง*

 *ไป่มีก็ให้มี ผิวมีก็คำนึง*

 *เนื่องเพื่อภิยโยจึง จะประสบสุขาลัย”*

* **อุปมา**

เช่น

ตอนพระเจ้าอชาตศัตรูกริ้ววัสสการพราหมณ์

  *“กลกะกากะหวาดขมังธนู บห่อนจะเห็นธวัชริปู สิล่าถอย”*

วัสสการพราหมณ์เปรียบน้ำพระราชหฤทัยกษัตริย์ลิจฉวี

5

 *“เมตตาทยาลุศุภกรรม อุปถัมภการุณย์*

 *สรรเสริญเจริญพระคุณสุน ทรพูนพิบูลงาม*

 *เปรียบปานมหรรณพนที ทะนุที่ประทังความ*

 *ร้อนกายกระหายอุทกยาม นรหากประสบเห็น*

 *เอิบอิ่มกระหยิ่มหทยคราว ระอุผ่าวก็ผ่อนเย็น*

 *ยังอุณหมุญจนะและเป็น สุขปีติดีใจ”*

การกล่าวถึงความรุ่งเรืองของแคว้นมคธ

  *“เมืองท้าวสิเทียบทิพเสมอ ภพเลอสุราลัย*

 *เมืองท้าวแหละสมบุรณไพ บุลมวลประการมา”*

* **อุปลักษณ์**

เช่น

ตอนวัสสการพราหมณ์กล่าวเปรียบเทียบทหารของแคว้นวัชชีกับทหารของแคว้นมคธว่า

  *“หิ่งห้อยสิแข่งสุริยะไหน จะมิน่าชิวาลาญ”*

ตอนพระเจ้าอชาตศัตรูทรงเปรียบเทียบการแตกสามัคคีของกษัตริย์ลิจฉวี ว่า

 *“ลูกข่างประดาทา รกกาลขว้างไป*

 *หมุนเล่นสนุกไฉน ดุจกันฉะนั้นหนอ”*

6

**๓. การอ่านและพิจารณาประโยชน์หรือคุณค่าในวรรณคดีและวรรณกรรม**

**๓.๑. คุณค่าด้านสังคม**

* **สะท้อนวัฒนธรรมของคนในสังคม**
	+ สะท้อนภาพการปกครองโดยระบอบสามัคคีธรรม เน้นโทษของการแตกความสามัคคี ในหมู่คณะ และเน้นถึงหลักธรรม อปริหานิยธรรม 7 ประการ ซึ่งเป็นหลักธรรมที่ส่งผล ให้เกิดความเจริญ­ของหมู่คณะ ปราศจากความเสื่อม ได้แก่
		- ไม่เบื่อหน่ายการประชุม เมื่อมีภารกิจก็ประชุมปรึกษาหารือกัน เพื่อช่วยกันคิดหาทางแก้ไขปัญหา
		- เข้าประชุมพร้อมกัน เลิกประชุมพร้อมกัน ร่วมกันประกอบกิจอันควรกระทำ - มีความสามัคคีกัน
		- ยึดมั่นในจารีตประเพณีอันดีงาม และประพฤติดีปฏิบัติตามสิ่งที่บัญญัติไว้
* **แสดงให้เห็นถึงโทษของการแตกความสามัคคีในหมู่คณะ**
	+ ถ้าไม่สามัคคีเป็นอันหนึ่งอันเดียวกัน ก็จะนำบ้านเมืองไปสู่ความหายนะได้ (ฝ่ายตรงข้ามสามารถใช้จุดอ่อนในเรื่องนี้เพื่อโจมตีได้ง่าย)
* **เน้นการใช้สติปัญญาไตร่ตรองในการแก้ไขปัญหามากกว่าการใช้กำลัง**

**๓.๒. คุณค่าด้านวรรณศิลป์**

* กวีมีความเชี่ยวชาญในการแต่งคำประพันธ์เป็นอย่างมาก และสามารถใช้ฉันทลักษณ์ได้อย่าง งดงามเหมาะสม โดยเลือกฉันท์ชนิดต่าง ๆ มาใช้สลับกันตามความเหมาะสมกับเนื้อเรื่อง ทำให้ เนื้อเรื่องน่าจดจำ และมีความไพเราะสละสลวย
* นิทานสุภาษิตเรื่องสามัคคีเภทคำฉันท์มีการประพันธ์ที่ใช้ภาษาเข้าใจง่าย ทำให้ผู้อ่านเห็นภาพที่ ผู้ประพันธ์ต้องการจะสื่อได้อย่างชัดเจน
* เป็นวรรณคดที่ได้รับการยกย่องว่ามีความไพเราะงดงามเป็นที่นิยม เนื่องจากมีการเล่นสัมผัสใน ทั้งสัมผัสอักษรและสัมผัสสระอย่างไพเราะ

7

บรรณาณุกรม

นางสาววิลาสิณี ชมภู. **สามัคคีเภทคำฉันท์** [ออนไลน์]. เข้าถึงเมื่อวันที่ ๒๔ เมษายน ๒๕๕๙.

สืบค้นได้จาก http://lit4teachers.blogspot.com/2016/04/blog-post\_21.html

### สำนักงานคณะกรรมการการศึกษาขั้นพื้นฐาน. “สามัคคีเภทคำฉันท์” ในหนังสือเรียน

### รายวิชาพื้นฐานภาษาไทย วรรณคดีวิจักษ์ ชั้นมัธยมศึกษาปีที่ ๖ บทที่ ๔. หน้า ๑๐๓ - ๑๒๕. กรุงเทพฯ : โรงพิมพ์ สกสค. ลาดพร้าว, ๒๕๕๗.

8